Alī Hāmenejī
Alī Hoseinī Hāmenejī (persiešu: علی حسینی خامنه ای, azerbaidžāņu: سید علی حسینی خامنه‌ای, Seyyid Əli Xamneyi; dzimis 1939. gada 17. jūlijā) ir irāņu šiītu garīdznieks un politiķis. Pašreizējais Irānas augstākais līderis. Laikā no 1981. līdz 1989. gadam bija Irānas prezidents, pēc tam nomainīja mirušo Rūhollāhu Mūsavī Homeinī Irānas Augstākā vadītāja amatā. Tiek uzskatīts par valsts ietekmīgāko politisko autoritāti. 2012. gadā žurnāls Forbes viņu ierindoja 21. vietā pasaules varenāko personu sarakstā.